Vietimme tyttöystäväni kanssa Madridissa ja tässä asunnossa koko kesän, yli 3kk. Kesämme oli todella onnistunut, ihastumme Madridiin molemmat! Asunto vastasi odotuksiamme ja sieltä löytyi kaikki tarvittava myös pidempää asumista varten. Asunto sijaitsi todella hyvällä ja keskeisellä paikalla, mutta miellyttävästi kuitenkin vilkkaimpien turistialueiden ulkopuolella. Asunnon sijainti palveli myös täydellisesti harrastustamme Swing-tanssin parissa, koska tanssikoulut ja useat tanssitapahtumat sijaitsivat lähellä.

Asunto oli juuri sopivan tilava kahdelle ihmiselle. Asunto oli sisustettu tunnelmallisesti ja olo siellä oli kotoisa ja rento. Melua ei juurikaan kuulunut asuntoon, ainakaan yöaikaan, ja saimme nukkua rauhassa. Kesän kuumimpaan aikaan asunnossa oli välillä todella lämmin ja tuuletinta piti pitää yötä päivää päällä, mikä auttoi hiukan viilentymään. Kaikesta asuntoon liittyvästä oli myös helppo viestitellä ja sopia isäntäparin kanssa. Kiitos, että saimme asunnon käyttöömme kesäksi ja pääsimme viettämään täydellisen kesän Madridin auringon alla! :)